L'alcalde de Paterna coordina el dispositiu d'emergències del municipi davant el risc de fortes precipitacions
19/11/2018

# L'alcalde de Paterna coordina el dispositiu d'emergències del municipi davant el risc de fortes precipitacions

[![L'alcalde de Paterna coordina el dispositiu d'emergències del municipi davant el risc de fortes precipitacions](/images/noticias/2018/11/centro-control-gr.jpg)](/images/noticias/2018/11/centro-control-gr.jpg)

19.11.2018

S'han destinat 100 efectius a l'equip d'emergència, preparats per a actuar amb la major rapidesa i eficàcia davant la possibilitat de fortes

L'Alcalde de Paterna, Juan Antonio Sagredo, ha visitat aquest matí el centre de control de la Policia Local de Paterna per a conéixer el protocol d'actuació previst davant les precipitacions que s'esperen per al dia de hui en el municipi.

En total s'han destinat 100 efectius entre agents municipals, protecció civil i brigades de neteja viària, preparats per a intervindre en els possibles problemes amb la major diligència i assegurant que la jornada transcórrega amb normalitat malgrat les pluges. 

Des de les 6 del matí, l'equip d'emergència ha estat comprovant els punts negres i assegurant el correcte funcionament de la mobilitat rodada en les carreteres del municipi.

Tal com ha explicat Sagredo, “_l'objectiu és és tindre preparats tots els recursos tècnics i humans de Paterna per a actuar amb la major rapidesa i eficàcia en les possibles incidències que pogueren sorgir en el cas que es produïren fortes pluges en el municipi_”.

A més, a primera hora, l'alcalde ha mantingut una reunió amb el regidor d'Educació, José Manuel Mora, per a preparar la jornada escolar del dia que ha transcorregut sense incidències.